ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

...นายเซเว่น
ด้านอารีพงศ์ ภู่ชอุ่ม อธิบดีกรมสรรพสามิต ถือโอกาสทำบุญวันคล้ายวันสถาปนากรมสรรพสามิต ครบรอบปีที่ 78 เปิดศูนย์ภาษีสรรพสามิตและศุลกากร (The Center of Excise and Customs Studies : CECS) และสำนักงานต้นแบบ Smart Office ถือว่าทำให้การบริการของกรมสรรพสามิตดูทันสมัยน่าใช้บริการมากขึ้น ถึงขนาด สถิตย์ ลิ่มพงศ์พันธุ์ ปลัดกระทรวงการคลัง ที่ไปร่วมเป็นเกียรติในงานยังออกปากว่า ดูดีจนนึกว่ามาเที่ยวสปาห้าดาว
...l...ธีระชัย ภูวนาถนรานุบาล เลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) ต้องโยนเรื่องการแต่งตั้ง นิพัทธ พุกกะณะสุต เป็นกรรมการตลาดหลักทรัพย์แห่งประเทศไทย (ตลท.) ให้กรรมการก.ล.ต.ตัดสิน ว่าควรนั่งในตำแหน่งนี้ต่อไปหรือไม่ หลังจากถูกศาลอุทธรณ์ตัดสินให้ชดใช้เงินธนาคารออมสิน 500 ล้านบาท ในสมัยเป็นประธานธนาคารออมสินและนำเงินไปลงทุนในธนาคารกรุงเทพพาณิชย์การ และทำให้ธนาคารออมสินเสียหาย
เรื่องนี้ กรรมการก.ล.ต. ต้องคิดหนัก เพราะคณะกรรมการตลท. มีความเห็นไปถึงรมว.คลัง แล้วว่า นิพัทธ น่าจะขาดคุณสมบัติเป็นกรรมการตลท. แต่อำนาจการปรับเปลี่ยนอยู่ที่กรรมการก.ล.ต.